Post 1, Palmesøndag - forventninger

Her møder konfirmanderne mig 4 ad gangen.

Vi indleder med at tale lidt om påsken, som de har læst hjemme i Matthæusevangeliet i udvalgte stykker.

Vi gennemgår påskedagene kort, så de lige har styr på dem.

Vi taler om de forventninger, der var til Jesus, da han red ind i Jerusalem.

Konge versus Guds søn.

Hvad sker der, når vores forventninger til hinanden ikke stemmer overens med virkeligheden?

Vores syn på vores forældre ændrer sig, når vi bliver større. Måske skuffes vi, men det, at nogen er noget andet, end vi forventede, betyder ikke nødvendigvis, at det er noget dårligt.

Forældres forventninger til os. Tal om det at skulle leve op til andres forventninger.

Hvad sker der, når vi sætter et menneske op på en piedestal? Når vi f.eks er forelskede, eller når vi gør det som en gruppe omkring en popsanger?